Разред: IV

Број часа: 1.

Методска јединица: Десет Божијих заповијести

Тип часа: обрада новог градива

Уводни дио

Упознајем ученике укратко са градивом овог полугодишта. Говорим им о томе да ћемо ове године учити Десет Божијих заповијести, Двије највеће заповијести, о нашој вјери уопште, о Светом Писму и његовој подјели, да ћемо учити Символ вјере и неке црквене пјесме и о светим тајнама. Објашњавам укратко шта представљају ови називи и мотивишем ученике за градиво.

Главни дио

Дајем ученицима задатак да прочитају лекцију и да одговоре на питања иза лекције у свеске. Дијелим их у 6 група, по колонама како сједе, и дајем свакој групи истраживачки задатак, то јесте оно на шта ти ђаци треба нарочито да обрате пажњу приликом читања.

Задатак ученика прве групе је да размисле и напишу што више реченица о томе зашто Бог даје људима заповијести и зашто Му је стало да их ми испуњавамо.

Задатак ученика друге групе је да напишу какав, по њиховом мишљењу треба да буде човјек кога Бог бира да преко њега општи са људима, то јесте какав је, по њиховом мишљењу био свети пророк Мојсије Боговидац.

Задатак ученика треће групе је да размисле зашто Бог даје Закон баш на каменим таблицама, а не на папиру, или пергаменту. Говорим им да размисле које су особине камене плоче у односу на неку другу, на примјер дрвену.

Четвртој групи дајем задатак да размисле који су то још гријеси забрањени хришћанима осим оних који су обухваћени са ових Десет заповијести и којој заповијести су њихове забране најближе.

Пета група има задатак да се сјети на које све начине људи крше прве четири заповијести које се тичу наших дужности према Богу.

Шеста група истражује на које начине се могу прекршити посљедњих шест заповијести.

Ове задатке треба да обаве за 10 минута, а послије читају и о томе расправљамо и дијелим им плусеве у свеску активности. На табли записујемо најважније ствари.

Завршни дио

На крају часа организујем квиз знања, или им читам нешто из Библије.

Разред: IV

Број часа: 2.

Методска јединица: Прва заповијест Божија

Тип часа: обрада новог градива

Уводни дио

Понављамо претходну лекцију. Тражим од њих да ми испричају резултате до којих смо дошли на прошлом часу и шта смо закључили послије групног рада. Тражим од некога да ми преприча дио из Светог Писма који смо читали.

Главни дио

Дајем ученицима задатак да прочитају лекцију и да одговоре на питања послије лекције у свеске. Дијелим их у 6 група, по колонама како сједе, и дајем свакој групи истраживачки задатак.

Прва група има задатак да објасни у колико богова ми вјерујемо и ко су Отац, Син и Свети Дух.

Задатак друге групе је да размисле шта би то могли да ураде многи богови што један Бог не може.

Трећа група истражује о чему смо маштали док смо били млађи и да ли постоје те ствари из наше маште и какву смо корист имали од тих маштања.

Четврта група има задатак да се присјети да ли су некада видјели неки споменик који говори уживо и да упореди споменике и идоле.

Пета група треба да размисли да ли икога треба вољети више од Бога и, ако треба, кога то.

Шеста група има задатак да размисли како то сунце сија, ко га је запалио и ко га одржава.

Ове задатке треба да обаве за десет минута, а послије читају и о томе расправљамо и дијелим им плусеве у свеску активности. На табли записујемо најважније ствари.

Завршни дио

На крају часа организујем квиз знања из ове и претходних лекција, који се састоји из неколико игара кроз које провјеравам шта су научили и како повезују научено градиво у цјелину. Задајем им да погађају непознате ријечи, а то су кључне ријечи из лекција. Ако остане времена, читамо одређено поглавље из Светог Писма.

Разред: IV

Број часа: 3.

Методска јединица: Друга Божија заповијест

Тип часа: обрада новог градива

Уводни дио

Понављамо претходну лекцију. Тражим од њих да ми испричају резултате до којих смо дошли на прошлом часу и шта смо закључили послије групног рада. Тражим од некога да ми преприча дио из Светог Писма који смо читали.

Главни дио

Дајем ученицима задатак да прочитају лекцију и да одговоре на питања послије лекције у свеске. Дијелим их у 6 група, по колонама како сједе, и дајем свакој групи истраживачки задатак.

Ученици прве групе треба да наведу предмете који су им веома драги, а и предмете којих се можда плаше и да размисле јесу ли ти предмети богови.

Ученици друге групе размишљају о томе које су то ствари које саме по себи нису ни добре, ни лоше, а могу се употребити и на добро и на зло.

Трећа група има задатак да објасни својим ријечима шта је то идол и шта значи нешто обожавати и да ли они имају идола, или нешто обожавају.

Четврта група размишља о томе да ли је могуће истовремено обожавати и Бога и још неког, или нешто и подједнако их вољети.

Ученици пете групе треба да објасне својим ријечима шта су то враџбине, гатке и сујевијерја и да наведу оне које знају.

Шеста група треба да каже јесу ли икада видјели да неко гата у шољу, да некоме салијевају страву, да неко носи црвени конац и да иде код видовњака и гатара.

Ове задатке треба да обаве за десет минута, а послије читају и о томе расправљамо и дијелим им плусеве у свеску активности. На табли записујемо најважније ствари.

Завршни дио

На крају часа организујем квиз знања из ове и претходних лекција, који се састоји из неколико игара кроз које провјеравам шта су научили и како повезују научено градиво у цјелину. Задајем им да погађају непознате ријечи, а то су кључне ријечи из лекција. Ако остане времена, читамо одређено поглавље из Светог Писма.

Разред: IV

Број часа: 4.

Методска јединица: Трећа Божија заповијест

Тип часа: обрада новог градива

Уводни дио

Понављамо претходну лекцију. Тражим од ученика да ми испричају резултате до којих смо дошли на прошлом часу и шта смо закључили послије групног рада. Тражим од некога да ми преприча дио из Светог Писма који смо читали.

Главни дио

Дајем ученицима задатак да прочитају лекцију и да одговоре на питања послије лекције у свеске. Дијелим их у 6 група, по колонама како сједе, и дајем свакој групи истраживачки задатак.

Ученици прве групе треба са што више реченица да објасне шта то значи да је име Божије светиња и шта је то светиња.

Друга група треба да се присјети да ли знају неки гријех који људи чине више од псовке и шта мисле заслужују ли Божију помоћ људи који псују.

Трећа група одговара зашто име Божије не треба спомињати у шалама и зашто се таквим шалама не треба смијати. Тражим да испричају неки виц који није безобразан.

Тражим од ученика четврте групе да објасне зашто име Божије не треба спомињати у клетвама.

Ученици пете групе објашњавају зашто је гријех да се људи у некога, или нешто закуну.

Ученици шесте групе наводе што више прилика у којима треба спомињати име Божије.

Ове задатке треба да обаве за десет минута, а послије читају и о томе расправљамо и дијелим им плусеве у свеску активности. На табли записујемо најважније ствари.

Завршни дио

На крају часа организујем квиз знања из ове и претходних лекција, који се састоји из неколико игара кроз које провјеравам шта су научили и како повезују научено градиво у цјелину. Задајем им да погађају непознате ријечи, а то су кључне ријечи из лекција. Ако остане времена, читамо одређено поглавље из Светог Писма.

Разред: IV

Број часа: 5.

Методска јединица: Четврта Божија заповијест

Тип часа: обрада новог градива и понављање прве четири заповијести

Уводни дио

Понављамо претходне лекције. Тражим од ученика да ми испричају резултате до којих смо дошли на претходним часовима и шта смо закључили послије групног рада. Тражим од некога да ми преприча дијелове из Светог Писма које смо читали.

Главни дио

Дајем ученицима задатак да прочитају лекцију и да одговоре на питања послије лекције у свеске. Дијелим их у 6 група, по колонама како сједе, и дајем свакој групи истраживачки задатак.

Прва група размишља колико времена посвећује Богу и када и да ли треба више и када нарочито.

Ученици друге групе треба да одговоре зашто је потребно одређено вријеме посветити Богу.

Ученици треће групе препричавају како најчешће проводе недјељу они, њихове породице и комшије и да ли могу то слободно вријеме боље да искористе и како.

Четврта група објашњава разлику између обичног присуствовања служби Божијој и причешћа на служби, која је корист од првог, а која од другог.

Пета група истражује које послове смијемо, а које не смијемо радити недјељом и празником и зашто је то тако, а када се то смије прекршити.

Шеста група објашњава зашто је све недјеља битна за нас и шта све тада слави и како треба да изгледа један недјељни дан од јутра до вечери.

Ове задатке треба да обаве за десет минута, а послије читају и о томе расправљамо и дијелим им плусеве у свеску активности. На табли записујемо најважније ствари.

Завршни дио

На крају часа организујем квиз знања из ове и претходних лекција, који се састоји из неколико игара кроз које провјеравам шта су научили и како повезују научено градиво у цјелину. Задајем им да погађају непознате ријечи, а то су кључне ријечи из лекција. Ако остане времена, читамо одређено поглавље из Светог Писма.

Разред: IV

Број часа: 6.

Методска јединица: Пета Божија заповијест

Тип часа: обрада новог градива

Уводни дио

Понављамо претходну лекцију. Тражим од њих да ми испричају резултате до којих смо дошли на прошлом часу и шта смо закључили послије групног рада. Тражим од некога да ми преприча дио из Светог Писма који смо читали.

Главни дио

Дајем ученицима задатак да прочитају лекцију и да одговоре на питања послије лекције у свеске. Дијелим их у 6 група, по колонама како сједе, и дајем свакој групи истраживачки задатак.

Ученици прве групе расправљају о томе да ли има неко на свијету од створених бића ко нам је пречи од родитеља. Зашто Бог баш ову заповијест ставља на прво мјесто када говори о нашим дужностима према ближњима? Друга група треба да одговори чему се ми врло важном учимо кроз поштовање родитеља. Да ли можемо истински поштовати Бога као Творца ако не поштујемо родитеља преко којих смо дошли на овај свијет? Трећа група говори о томе можемо ли ми некако да се приближимо Богу и ако не поштујемо родитеље. Да ли је то баш толико важно? Да ли је то важније од поста и молитве? Ако неко врши све заповијести Божије, а не поштује родитеље, може ли бити по Божијој вољи? Четврта група говори о томе шта све спада у поштовање према родитељима. Да ли је то само послушност, или још нешто? Смијемо ли родитељима одговарати и са њима се препирати? Да ли нам је то забрањено само када су родитељи у праву, или и онда када нису у праву? Смијемо ли лоше мислити против родитеља? Пета група треба да наведи једини случај када родитеље не треба послушати. Да ли треба више слушати родитеље, или Бога? Зашто је Бог изнад наших родитеља? Ко је створио наше родитеље? Шеста група треба нешто да каже о обећању Божијем – да ти добро буде и да дуго поживиш на земљи. Да ли је то обећање заиста истинито, или је то Бог рекао само онако? Мора ли бити добро онима који слушају родитеље, то јест буде ли им боље него онима који не слушају? Да ли се то односи на нас само док смо мали?

Ове задатке треба да обаве за десет минута, а послије читају и о томе расправљамо и дијелим им плусеве у свеску активности. На табли записујемо најважније ствари.

Завршни дио

На крају часа организујем квиз знања из ове лекције, који се састоји из неколико игара кроз које провјеравам шта су научили и како повезују научено градиво у цјелину. Ако остане времена, читамо одређено поглавље из Светог Писма.

Додатак припреми 4 – 6

1. Шта нам се наређује петом заповијешћу Божијом?
2. Шта нам је заповијеђено четвртом заповијешћу?
3. Гдје је Бог дао Десет заповијести?
4. Како су се звали родитељи Свете Дијеве Марије?
5. Како треба да ословљавамо свештеника?
6. Шта у себе укључује поштовање родитеља?
7. Шта значи Недјеља на оригиналном грчком језику?
8. Кад је Бог одлучио да да људима Десет заповијести?
9. Ко је благословио свете Јоакима и Ану у старости рођењем дјетета?
10. Којом руком се крстимо?

Ријечи за погађање: Мојсије, завјет

Адам (Ева), Кајин (Авељ), Ноје (потоп), Аврам (Лот), Содома (Гомора) – Авељ, Лот, Гомора, потоп, Ева

Аврам (Исак), Лија (Рахиља), Јосиф (Мисир), Мојсије (Јотор), Хорив (купина) – купина, Исак, Јотор, Мисир, Рахиља

Лк, или Гал.

Разред: IV

Број часа: 7.

Методска јединица: Шеста заповијест Божија

Тип часа: обрада новог градива

Уводни дио

Понављамо претходну лекцију. Тражим од њих да ми испричају резултате до којих смо дошли на прошлом часу и шта смо закључили послије групног рада. Тражим од некога да ми преприча дио из Светог Писма који смо читали.

Главни дио

Дајем ученицима задатак да прочитају лекцију и да одговоре на питања послије лекције у свеске. Дијелим их у 6 група, по колонама како сједе, и дајем свакој групи истраживачки задатак.

Ученици прве групе треба нешто да кажу о томе зашто ми не смијемо никоме одузети живот. Да ли смо некоме дали живот? Јесу ли родитељи дали живот својој дјеци? Друга група говори о томе на који начин се може некоме одузети живот? Да ли су нам сви ти начини забрањени? Шта се дешава са човјеком који другоме узме живот на било који од ових начина? Може ли се човјек покајати? Шта ако неко ненамјерно некога убије? Трећа група пише о убиствима која знају, а која су спомињана у вјеронауци: о Кајиновом убиству Авеља, о Мојсијевом убиству Мисирца, о Иродовом убиству витлејемске дјеце, о убиству Христа које су извршили Јевреји и римски војници. Четврта група говори о томе шта нам је још забрањено овом заповијешћу. Да ли нам је забрањено да другима наносимо физички бол? Како све људи могу нанијети бол? Да ли нам је овом заповијешћу забрањено да се тучемо? Треба им објаснити да онај ко се данас туче, сутра може постати убица. Пета група говори о онима који се гнијева на друге људе. И то нам је забрањено овом заповијешћу. Зашто се све ми љутимо на друге људе? Да ли нам је наша љутња икада донијела користи? Шта све људи у љутњи чине? Шеста група говори о томе на који начин ми можемо сметати једни другима. Да ли нам је и то забрањено овом заповијешћу? Није добро наводити другога на гријех, да се на нас љути, или да га изазивамо да заподјене тучу. Морамо једни другима олакшавати живот, а не отежавати.

Ове задатке треба да обаве за десет минута, а послије читају и о томе расправљамо и дијелим им плусеве у свеску активности. На табли записујемо најважније ствари.

Завршни дио

На крају часа организујем квиз знања из ове лекције, који се састоји из неколико игара кроз које провјеравам шта су научили и како повезују научено градиво у цјелину. Ако остане времена, читамо одређено поглавље из Светог Писма.

Додатак припреми 4 – 7

1. Шта нам је забрањено шестом заповијешћу?
2. Зашто треба да поштујемо своје родитеље?
3. Ком човјеку је Бог дао Десет заповијести да их преда људима?
4. Јесу ли свети Јоаким и Ана вјеровали у Божију награду?
5. Ко је разапет на крсту?
6. Зашто је забрањено убијање ближњега?
7. Ко је пречи од родитеља?
8. Од чега су биле таблице на којима је било изложено Десет заповијести?
9. Колико је година имала Дијева Марија кад је одведена у храм?
10. Коме се обраћамо кад се молимо?

Ријечи за погађање: Синај, Господ

Мојсије (Арон), Исус Навин (обећана земља), Јоаким (Ана), Ваведење (храм), Захарија (Јелисавета) – Арон, обећана земља, Јелисавета, храм, Ана

Захарија (Јован), Марија (Јосиф), Назарет (Витлејем), анђели (пастири), мудраци (дарови) – Јосиф, дарови, Витлејем, пастири, Јован

Лк, или Гал.